MUNICIPIUL CRAIOVA

CONSILIUL LOCAL AL MUNICIPIULUI CRAIOVA

                                                 HOTĂRÂREA NR.464
privind repartizarea, în vederea închirierii, a locuinţei situată în municipiul Craiova, str.Gîrleşti, bl.66, sc.1, ap.17
Consiliul Local al Municipiului Craiova întrunit în şedinţa ordinară din data de 17.12.2015;
          Având în vedere raportul nr.195563/2015 întocmit de Direcţia Fond Locativ şi Control Asociaţii de Proprietari prin care se propune repartizarea, în vederea închirierii, a locuinţei situată în municipiul Craiova, str.Gîrleşti, bl.66, sc.1, ap.17;

În conformitate cu prevederile Legii Locuinţei nr.114/1996, republicată,  modificată şi completată, Legii nr.213/1998 privind proprietatea public şi regimul juridic al acesteia şi Capitolul V, Titlul IX – Cod Civil;

          Potrivit Hotărârii Consiliului Local al Municipiului Craiova nr.58/2012 referitoare la aprobarea  Regulamentului de organizare şi funcţionare al Comisiei Sociale;
          În temeiul art.36, alin.2, lit. d coroborat cu alin.6, lit. a, pct. 17, art.45 alin. 3, alin.61 alin.2 şi art.115, alin.1, lit.b din Legea nr.215/2001, republicată, privind administraţia publică locală;

HOTĂRĂŞTE:

Art.1. Se aprobă stabilirea destinaţiei de locuinţă socială a imobilului situat în municipiul Craiova, str.Gîrleşti, bl.66, sc.1, ap.17, proprietate privată a municipiului Craiova, compus din 2 camere în suprafaţă de 29,52 mp. şi dependinţe în suprafaţă de 22,20 mp.
Art.2. Se aprobă trecerea din proprietatea privată a municipiului  Craiova şi administrarea Regiei Autonome de Administrare a Domeniului Public şi Fondului Locativ Craiova, în proprietatea publică a municipiului Craiova şi administrarea Regiei Autonome de Administrare a Domeniului Public şi Fondului Locativ Craiova, a bunului imobil identificat la art.1 din prezenta hotărâre.

Art.3. Se aprobă repartizarea, în vederea închirierii, către Pîrvu Daniel Claudiu, a locuinţei sociale, situată în municipiul Craiova, str.Gîrleşti, bl.66, sc.1, ap.17.

Art.4.  Se stabileşte chiria lunară pentru imobilul prevăzut la art.1 din prezenta hotărâre în cuantum de 80,82 lei+TVA (24%).
Art.5. Contractul de închiriere a locuinţei prevăzută la art.1 va fi încheiat de către Regia Autonomă de Administrare a Domeniului Public şi Fondului Locativ Craiova.
Art.6. Pe data prezentei hotărâri, se modifică în mod corespunzător Hotărârile Consiliului Local al Municipiului Craiova nr.147/1999 referitoare la însuşirea inventarului  bunurilor care alcătuiesc domeniul public al municipiului Craiova, nr.522/2007 referitoare la inventarului bunurilor care alcătuiesc domeniul privat al municipiului Craiova, nr.80/2006  referitoare la darea în administrarea Regiei Autonome de Administrare a Domeniului Public şi Fondului Locativ Craiova, a unor bunuri ce aparţin domeniului public al municipiului Craiova şi nr.282/2008 referitoare la darea în administrarea Regiei Autonome de Administrare a Domeniului Public şi Fondului Locativ Craiova, a unor bunuri ce aparţin domeniului privat al municipiului Craiova.

               Art.7. Direcţia Patrimoniu va lua măsuri pentru îndeplinirea procedurilor legale, prin intermediul Consiliului Judeţean Dolj, pentru modificarea corespunzătoare a  Hotărârii Guvernului nr.141/2008.
               Art.8. Primarul Municipiului Craiova, prin aparatul de specialitate: Serviciul Administraţie Publică Locală, Direcţia Fond Locativ şi Control Asociaţii de Proprietari, Direcţia Economico-Financiară, Direcţia Patrimoniu, Regia Autonomă de Administrare a Domeniului Public şi Fondului Locativ Craiova  şi Pîrvu Daniel Claudiu vor aduce la îndeplinire prevederile  prezentei hotărâri.

